તા.૨૯.૧૧.૨૦૧૫ને રવિવારે વડગામ મુકામે વડગામ તાલુકાના જરૂરિયાતમંદ દર્દીઓના લાભાર્થે પાલનપુર સ્થિત નારાયણા હેલ્થ દ્વારા સંચાલિત માવજત મલ્ટીસ્પેશ્યાલિટી હોસ્પિટલના દ્વારા www.vadgam.com ગ્રુપ સહયોગથી નિદાન કેમ્પ યોજાઈ ગયો. આ નિદાન કેમ્પમાં પથરી / પ્રોસ્ટેટની સમસ્યાઓની નિવારણ, ગર્ભાશયના ઓપરેશન પછી પેશાબનું લીક થવું, છીંક ખાસી સાથે પેશાબ થઈ જવો. પેશાબમાં વારંવાર ઇંફેશન, ઘૂંટણ / થાપાના પ્રત્યારોપણની સલાહ, સંધિવાને કારણે પ્રત્યારોપણની જરૂર, સાંધાનો ઘસારો, ફ્રેકચર, અકસ્માત/પડી જવાથી થયેલ ઇજાઓ, એંજિયોગ્રાફી/પ્લાસ્ટીની સલાહ, ભૂતકાળમાં આવેલો હાર્ટએટેક, હર્દયની અન્ય તકલીફ, વારસામાં હર્દયરોગ વગેરે સમસ્યાઓનું આ કેમ્પમાં ઉપસ્થિત દર્દીઓનું આવશ્યક નિદાન માવજત હોસ્પિટલના તજજ્ઞ યુવા ડૉક્ટરોની ટીમના ડૉ. યોગેશ સ્વામી (કન્સલટન્ટ યુરોલોજીસ્ટ), ડૉ. પાર્થિવ રાવલ (જોઈન્ટ રિપ્લેસમેન્ટ સર્જન) અને ડૉ. મેહુલ પટેલ (ઇન્ટરવેન્શનલ કાર્ડીઓલોજીસ્ટ) દ્વારા કરી યોગ્ય સલાહ સૂચન આપવામાં આવ્યુ હતું. નોંધપાત્ર બાબત એ હતી કે આ તમામ ડૉક્ટરશ્રીઓ અને માવજત હોસ્પિટલના સ્ટાફ મિત્રો સર્વે શ્રી હુસેનભાઈ, શ્રી વકારભાઈ અને હુક્મી સીસ્ટર તેમજ નારાયણા હેલ્થના મુખ્ય અધિકારી શ્રી કવિ વ્યાસ દ્વારા આ સમગ્ર કાર્યક્રમ દરમિયાન કોઈ પણ અપેક્ષા વગર કે પોતાની સગવડનો ખ્યાલ રાખ્યા વગર માત્ર માનવિય અભિગમ રાખી સતત ખડે પગે કોઈ પણ ફરિયાદ વગર દર્દીઓની ખૂબ જ ઉમદા રીતભાતથી સેવા કરી સુંદર સહકાર આપવામાં આવ્યો હતો.